อยากมาลองกินเสต็กเนื้อที่ฮอกไกโดดูบ้าง เดินผ่านเลยแวะเข้าไป ในร้านค่อนข้างคนเยอะเนื่องจากอยู่ในช่วงdinner time ลูกค้าก็มีทั้งฝรั่งและญี่ปุ่น

ดูจากเมนู มีเนื้อให้เลือกทั้งแองกัสและวากิวขอ ญี่ปุ่น ไหนๆก็มาถึงฮอกไกโดแล้วจะไม่ชิมวากิวอันเลื่องชื่อของที่นี่ก็คงเหมือนกับมาไม่ถึง

สั่งเนื้อวากิว200g(ที่เล็กสุด) ก็แปลกใจว่าที่นี่มีระดับความสุกเองเนื้อให้เลือกแค่สองอย่างคือ rareและmedium นอกจากนี้ก็ลองสั่งแกงกะหรี่เนื้อมาลองชิมดูด้วย

นั่งคอยสักพักแกงกะหรี่ก็มาเสิร์ฟ ตกใจมากเพราะรสชาติเข้มข้นกลมกล่อมหอมเครื่องเทศมากๆเกินความคาดหมาย แต่เมื่อไปจัดการกับเสต็กและมาทานต่อเมื่อแกงเย็นแล้วก็พบว่ารสชาติเค็มขึ้นนิดนึงซึ่งถ้าทานพร้อมกับข้าวมากขึ้นก็จะรสชาติพอดี


เมื่อเสต็กมาเสิร์ฟก็พบว่าmediumที่สั่งไปนั้น เมื่อหั่นดูก็น่าจะเป็นmedium rareมากกว่า เนื้อเหนียวเล็กน้อย ซอสที่มีให้มีแค่ซอสแบบญี่ปุ่น ซึ่งส่วนตัวคิดว่า ถ้าได้ซอสเสต็กA1มาทานคู่กับเสต็กน่าจะอร่อยกว่านี้